www.boerafrikana.com: Tuisblad > Mense > Boerehelde > Racheltjie De Beer
IN die geslagregister van een van die families De Beer in Suid-Afrika verskyn die naam van ene Dapper George Stephanus de Beer, wat in 1794 gebore is. Of Dapper toe sy voornaam gestand gedoen het, weet ons nie, maar 'n moontlik betreklik nabye familielid van hom word vandag steeds gehuldig as een van die heldhaftigste figure in die geskiedenis van Suid-Afrika.
Wat haar heldedaad des te aangrypender maak, is dat sy 'n blote melktand-tienertjie was toe sy haar eie lewe gegee het—om die lewe te red van haar sesjarige boetie in 'n snerpend koue winternag in die veld.
Racheltjie kry 'n plan. Sy moet ten minste haar boetie van 'n gewisse dood red, al moet dit beteken dat sy haar eie lewe vir hom neerlê. Met 'n klip begin sy 'n miershoop uithol. Sy trek haar klere uit en trek dit vir haar boetie aan. Klim in die miershoop in, sê sy vir die seuntjie. En toe hy dit doen, gaan lê sy voor die holte en beskerm hom met haar naakte liggaampie.
Maar al was Racheltjie de Beer dood, bly haar gedagtenis langer as 'n eeu en 'n half nog lewend en word sy onthou met 'n deernis wat oor alle groeps- en taalgrense heen strek. Sy het die hoogste offer gebring. En sy was maar net weerlose meisietjie van twaalf.